cyanic-selkie/wikianc huggingface dataset:
জেসি রাইডার
জেসি ড্যানিয়েল রাইডার (Jesse Ryder; জন্ম: ৬ আগস্ট, ১৯৮৪) ওয়েলিংটনের মাস্টারটন এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও জেসি রাইডার কার্যকরী মিডিয়াম-পেস বোলিংয়ে পারদর্শী। এরপূর্বে ২০০২ সালে অনুষ্ঠিত অনূর্ধ্ব-১৯ ক্রিকেট বিশ্বকাপে অংশ নিয়েছেন। ঘরোয়া ক্রিকেটে সেন্ট্রাল ডিস্ট্রিক্টস দলের পক্ষে প্রথম-শ্রেণীর ক্রিকেট ও লিস্ট এ ক্রিকেটে খেলছেন।
খেলোয়াড়ী জীবন
ইংল্যান্ডের বিপক্ষে একদিনের সিরিজ জয়ের পরদিন ২৪ ফেব্রুয়ারি, ২০০৮ তারিখে ক্রাইস্টচার্চের একটি বারের টয়লেট ভাঙ্গার চেষ্টাকালে তার হাত মারাত্মকভাবে কেটে যায়। এরফলে রাইডারের ২০০৭-০৮ মৌসুমে খেলা শেষ হয়ে যায়।
২০০৯ সালের আইসিসি বিশ্ব টুয়েন্টি২০ প্রতিযোগিতায় স্কটল্যান্ডের বিপক্ষে ১২ বলে ৩১ রান সংগ্রহ করার পর রোগ সংক্রমণের কারণে প্রতিযোগিতায় তিনি আর কোন খেলায় অংশ নেননি। পরবর্তীতে আরন রেডমন্ড তার স্থলাভিষিক্ত হন।
কীর্তিগাঁথা
নেপিয়ারে অনুষ্ঠিত দ্বিতীয় টেস্টে রাইডার তার প্রথম দ্বি-শতক রানের ইনিংস খেলেন। ২০১ রানের ঐ ইনিংস খেলার সময় রস টেলরের (১৫১) সাথে ২৭১ রানের জুটি গড়েন। যে-কোন দলের বিপক্ষে চতুর্থ উইকেট জুটিতে এ রানটি নতুন রেকর্ডের সৃষ্টি করে ও নিউজিল্যান্ডের পক্ষে চতুর্থ সর্বোচ্চ টেস্ট জুটি। নাথান অ্যাসলের পর তিনিই প্রথম নিউজিল্যান্ডীয় যিনি পরপর দুই টেস্টে সেঞ্চুরি হাঁকান।
অবসর
৮ মার্চ, ২০১২ তারিখে ব্যক্তিগত আঘাতজনিত অসুস্থতা ও শৃঙ্খলা ভঙ্গের ইতিহাসে সম্পৃক্ততার কারণে অনির্দিষ্টকালের জন্য আন্তর্জাতিক ক্রিকেট অঙ্গনে অংশগ্রহণ থেকে দূরে থাকার সিদ্ধান্ত নেন। ডিসেম্বর, ২০১২ সালে খেলায় সুন্দর অবস্থানে থাকা স্বত্ত্বেও আন্তর্জাতিক ক্রিকেটে ফিরে আসার জন্য প্রস্তুত নন বলে জানান। অথচ, ১১ ডিসেম্বর তারিখে সেন্ট্রাল ডিস্ট্রিক্টসের বিপক্ষে তিনি ১৭৪ বলে ১৬২ রান সংগ্রহ করেছিলেন।
প্রত্যাবর্তন
ওয়েস্ট ইন্ডিজের বিপক্ষে অনুষ্ঠিত একদিনের আন্তর্জাতিকে খেলার জন্য তাকে অন্তর্ভুক্ত করা হয়। ১ জানুয়ারি, ২০১৪ তারিখে কুইন্সটাউন ইভেন্টস সেন্টারে অনুষ্ঠিত খেলায় কোরে অ্যান্ডারসনকে সাথে নিয়ে নিউজিল্যান্ডের একদিনের আন্তর্জাতিকের ইতিহাসে সর্বোচ্চ ছক্কার ইনিংস গড়তে সহায়তা করেন। রাইডার ৬ষ্ঠ দ্রুততম শতক গড়েন ৪৬ বলে। ৫ ছক্কায় তিনি ১০৪ রান করেন। তার সাথে অ্যান্ডারসন ৩৬ বলে দ্রুততম শতরান করেন ও শহীদ আফ্রিদি'র ১৭ বছর পূর্বেকার গড়া রেকর্ড ভেঙ্গে ফেলেন।
বৌদ্ধ ঋষি মহাপ্রজ্ঞা
থাম্ব|200px|বৌদ্ধ ঋষি মহাপ্রজ্ঞা থাম্ব|200px|১৯২৬ খ্রিষ্টাব্দে নির্বাসিত বৌদ্ধ ভিক্ষুদের সাথে মহাপ্রজ্ঞা (বামে) থাম্ব|200px|নির্বাসিত বৌদ্ধ ভিক্ষু শেরিং নোরবু (বামে বসা), মহাপ্রজ্ঞা (ডানে বসা) এবং (দাঁড়ানো অবস্থায় বাম থেকে) মহাবীর্য্য, মহাচন্দ্র, মহাকান্তি ও মহাজ্ঞান, বুদ্ধগয়া, ১৯২৬ বৌদ্ধ ঋষি মহাপ্রজ্ঞা (দেবনাগরী: बौद्ध ऋषि महाप्रज्ञा) (জন্ম নাম নানি কাজী শ্রেষ্ঠ) (২১ মে ১৯০১ – ১৯৭৯) ১৯২০ এর দশকে তিনি নেপালে থেরোবাদী বৌদ্ধধর্মের পুনর্জাগরণের অন্যতম প্রভাবশালী ব্যক্তি ছিলেন। হিন্দু ধর্ম ত্যাগ করে বৌদ্ধ ধর্ম গ্রহণ করার কারণে ১৯২৬ খ্রিষ্টাব্দে স্বৈরশাসক রাণা রাজপরিবার কর্তৃক তাকে কারারুদ্ধ এবং পরবর্তীতে নেপাল নির্বাসিত করা হয়।
প্রাথমিক জীবন
মহাপ্রজ্ঞা কাঠমান্ডুর হ্লুঘয় জন্মগ্রহণ করেন। তার পিতা কুল নারায়ণ এবং মায়ের নাম হীরা মায়া শ্রেষ্ঠ। প্রাথমিক অবস্থায় তার নাম প্রেম বাহাদুর শ্রেষ্ঠ রাখা হয়। তরুণ অবস্থায় তিনি স্তুতিগান রচনা ও গাওয়ার প্রতি আকৃষ্ট হন। তিনি অল্প বয়সে বিবাহ বন্ধনে আবদ্ধ হন, যা পরবর্তীতে ভেঙে যায়।
বৌদ্ধধর্ম গ্রহণ
প্রেম বাহাদুর ১৯২৪ খ্রিষ্টাব্দে কাঠমান্ডু ভ্রমণরত তিব্বতি বৌদ্ধ ভিক্ষু কিয়াংতসে লামার ধর্ম বাণিতে আকৃষ্ট হয়ে তার সাথে তিব্বতের কিরং পর্যন্ত যান। সেখানে আরও দুইজন নেওয়ারের সাথে তিনিও তিব্বতীয় বৌদ্ধ ভিক্ষু হিসেবে অভিষিক্ত হন। তিনি তার পুরনো নাম ত্যাগ করে মহাপ্রজ্ঞা নাম ধারণ করেন। কাঠমান্ডুতে আরও একজন শিক্ষানবিশসহ ফেরত আসেন এবং নাগার্জুন টিলায় শেরিং নোরবু নামক তিব্বতীয় লামার সাথে বসবাস শুরু করেন। মহাপ্রজ্ঞার আরও তিনজন বন্ধু তাদের সাথে যুক্ত হন এবং বৌদ্ধ ধর্মে দীক্ষিত হন।
নির্বাসন
হস্তমোড়া গৈরিক পোশাকের কারণে কাঠমান্ডুর মানুষ মহাপ্রজ্ঞাদের প্রতি আকৃষ্ট হতে থাকে। রাণা শাসকেরা মহাপ্রজ্ঞার হিন্দু থেকে তিব্বতীয় ভিক্ষুতে পরিণত হওয়া কিংবা শহরে ভিক্ষার জন্য বের হওয়া রীতিমত অপছন্দ করতেন। সে কারণে ১৯২৬ খ্রিষ্টাব্দে শেরিং নোরবু এবং আরও পাঁচজন ভিক্ষু নেপাল থেকে ভারতে বহিষ্কৃত হন। এই ছয়জন ভিক্ষু ভারতের বুদ্ধগয়ায় যান এবং একজন বর্মী শিক্ষকের অনুপ্রেরণায় থেরোবাদী ভিক্ষুতে রূপান্তরিত হন। তারা তারপর কলকাতায় যান এবং মহাপ্রজ্ঞা শেরিং নোরবুর সাথে বৌদ্ধ ধর্মের ওপর জ্ঞান আহরণের জন্য তিব্বতে যাওয়ার সিদ্ধান্ত নেন।
লাসায় মহাপ্রজ্ঞা কুলমান সিংহ তুলাধর নামক একজনের সাথে পরিচিত হন, যিনি তার অনুপ্রেরণায় তিব্বতীয় বৌদ্ধ ধর্মে দীক্ষিত হন। কুল মান সিংহ কর্মশীল নাম ধারণ করেন এবং দুইজনে তিব্বতে ভ্রমণ করে ভারতের কুশীনগরে গমন করেন। সেখানে ১৯২৮ খ্রিষ্টাব্দে তারা উভয়ে পুনরায় থেরোবাদী বৌদ্ধধর্মে দীক্ষিত হন। কর্মশীল (যিনি পরবর্তীতে প্রজ্ঞানন্দ মহাস্থবির নামে খ্যাত হন), যিনি চতুর্দশ শতাব্দীর পর কাঠমান্ডুর প্রথম থেরোবাদী বৌদ্ধ ভিক্ষু, ১৯৩০ খ্রিষ্টাব্দে নেপালে ফিরে যান।
কিন্তু বহিষ্কারাদেশের কারণে নেপালে প্রবেশে বাধা পান। শেষ পর্যন্ত ১৯৩০ খ্রিষ্টাব্দের মার্চ মাসে মহা শিবরাত্রিতে মহিলাত ছদ্মবেশে ভারতীয় তীর্থযাত্রীদের সাথে কাঠমান্ডুতে অনুপ্রবেশে সক্ষম হন। তবে ধরা পড়ার ভয়ে স্বল্প সময় ব্যবধানে কুশীনগরে প্রত্যাগমন করেন। এরপর তিনি বার্মায় যান এবং ১৯৩৪ খ্রিষ্টাব্দে ভারতের কালিম্পংয়ে আসার পূর্বে বার্মার বিভিন্ন জঙ্গল ও মঠে বসবাস করেন।
বৌদ্ধ ঋষি
মহাপ্রজ্ঞা কালিম্পংয়ে অবস্থান করে নেপালে প্রবেশের অনুমতির অপেক্ষা করতে থাকেন। ১৯৪৫ খ্রিষ্টাব্দে তিনি দুই সন্তানবিশিষ্টা বিধবা মহিলাকে বিয়ে করার জন্য সন্ন্যাসব্রত ত্যাগ করেন। সেই সময় তিনি বৌদ্ধ ধর্ম শিক্ষা দিতেন এবং সেই সাথে চিত্রগ্রাহক হিসেবেও কাজ করেন। কিন্তু ১৯৬২ খ্রিষ্টাব্দে তার বিয়ে ভেঙে যায় এবং কাঠমান্ডুতে বৌদ্ধ ঋষি হিসেবে বসবাস করতে থাকেন।
মহাপ্রজ্ঞা মোট ১৮টি গ্রন্থ প্রকাশ করেন। এর মধ্যে সবচেয়ে জনপ্রিয় হলো বুদ্ধের প্রাথমিক জীবন সম্পর্কিত ললিতবিস্তার, যা ১৯৪০ খ্রিষ্টাব্দে প্রথম প্রকাশিত হয়। এছাড়া ১৯৮৩ খ্রিষ্টাব্দে তিন খণ্ডে তার আত্মজীবনী প্রকাশিত হয়। "দ্য লাইট অব উইজডম হ্যাজ ডাইড" তার রচিত জনপ্রিয় স্তুতিগানগুলোর মধ্যে অন্যতম।
মার্কিন যুক্তরাষ্ট্রের অঙ্গরাজ্য
মার্কিন যুক্তরাষ্ট্রে অঙ্গরাজ্য হলো সংবিধান কর্তৃক স্বীকৃত শাসন ব্যবস্থা। মার্কিন যুক্তরাষ্ট্র বর্তমানে ৫০টি অঙ্গরাজ্য নিয়ে গঠিত। অঙ্গরাজ্যসমূহ একটি রাজনৈতিক ইউনিয়নে একসাথে আবদ্ধ থেকে প্রতিটি অঙ্গরাজ্য একটি নির্দিষ্ট ভৌগোলিক অঞ্চলে স্থানীয় সরকার গঠন করে। অঙ্গরাজ্যসমূহ যুক্তরাষ্ট্রীয় সরকারের অধীনস্থ হলেও আংশিক সার্বভৌমত্ব বজায় রাখে। একারণে একজন মার্কিন নাগরিক যুক্তরাষ্ট্রীয় সরকারের নাগরিক হওয়ার পাশাপাশি তিনি যে অঙ্গরাজ্যে বসবাস করেন সেই অঙ্গরাজ্যের নাগরিক হিসেবে গন্য হন। অঙ্গরাজ্যের নাগরিকত্ব পরিবর্তনযোগ্য এবং আদালতের নির্দিষ্ট ধরনের আদেশ কর্তৃক সীমাবদ্ধ ব্যক্তিগণ (যেমন দণ্ডপ্রাপ্ত আসামিরা) ব্যতীত যেকোনো ব্যক্তি কোনও প্রকার সরকারী অনুমোদন ছাড়াই এক অঙ্গরাজ্য থেকে অন্য অঙ্গরাজ্যে স্থানান্তরিত হতে পারেন।
অঙ্গরাজ্যগুলো মার্কিন যুক্তরাষ্ট্রের সংবিধানের অধীনে অনেক ক্ষমতার অধিকারী। সিনেট এবং প্রতিনিধি পরিষদ নিয়ে গঠিত দ্বিকক্ষ বিশিষ্ট মার্কিন যুক্তরাষ্ট্রের কংগ্রেসে অঙ্গরাজ্যসমূহ এবং তাদের নাগরিকগণ প্রতিনিধিত্ব করেন। প্রতিটি অঙ্গরাজ্য ইলেকটোরাল কলেজে ভোট দেওয়ার জন্য বেশ কিছু নির্বাচকগণ (সেই অঙ্গরাজ্যের মোট প্রতিনিধি এবং সিনেটর সংখ্যার সমান) নির্বাচিত করতে পারেন। এই নির্বাচকগণ সরাসরি মার্কিন যুক্তরাষ্ট্রের রাষ্ট্রপতি নির্বাচিত করেন। এছাড়াও প্রতিটি অঙ্গরাজ্যের কাছে সাংবিধানের সংশোধনী অনুমোদনের অধিকার রয়েছে। কংগ্রেসের সম্মতিতে দুই বা ততোধিক অঙ্গরাজ্য একে অপরের সাথে আন্তঃঅঙ্গরাজ্য চুক্তিতে প্রবেশ করতে পারে। প্রতিটি অঙ্গরাজ্যের আলাদা পুলিশের ক্ষমতাও স্বীকৃত।
সংবিধান অনুযায়ী কংগ্রেস ইউনিয়নে নতুন অঙ্গরাজ্য যুক্ত করতে পারবে। ১৭৭৬ সালে তেরো উপনিবেশ কর্তৃক মার্কিন যুক্তরাষ্ট্র প্রতিষ্ঠার পর থেকে, অঙ্গরাজ্যের সংখ্যা ১৩ থেকে ৫০ এ পরিণত হয়েছে। প্রতিটি নতুন অঙ্গরাজ্যকে বিদ্যমান অঙ্গরাজ্যগুলির সমতুল্য ক্ষমতা সহকারে যুক্ত হয়েছে। অঙ্গরাজ্যগুলির ইউনিয়ন থেকে বিচ্ছিন্ন হওয়ার ক্ষমতা আছে কিনা সে বিষয়ে সংবিধানে স্পষ্টভাবে উল্লেখ করা না হলেও গৃহযুদ্ধের পর মার্কিন সুপ্রিম কোর্টের রায় অনুযায়ী একটি অঙ্গরাজ্য একতরফাভাবে যুক্তরাষ্ট্র থেকে বেরিয়ে যেতে পারবে না বলে জানিয়ে দেওয়া হয়।
জাপানের অর্থনীতি
শিল্পনেতা, কারিগর, সুশিক্ষিত ও পরিশ্রমী কর্মী বাহিনী, উচ্চ মাত্রায় সঞ্চয়ের প্রবণতা, উচ্চ বিনিয়োগ হার, শিল্প ও বৈদেশিক বাণিজ্য উন্নয়নের জন্য সরকারের জোরালো সমর্থন --- এ সব কিছু মিলে জাপান একতি পরিণত শিল্পোন্নত অর্থনীতি। জাপানের প্রাকৃতিক সম্পদের পরিমাণ খুব কম। কিন্তু বৈদেশিক বাণিজ্যের মাধ্যমে জাপান যে বৈদেশিক মুদ্রা আয় করে, তা অর্থনীতির জন্য কাঁচামাল ক্রয়ে ব্যবহার করা হয়।
জাপানের অর্থনীতি ভবিষ্যতে ভাল থাকার সম্ভাবনা আছে। দ্বিতীয় বিশ্বযুদ্ধের পর ১৯৯০-এর দশকে এসে প্রথমবারের মত জাপান অর্থনৈতিকভাবে অত্যন্ত স্থবির একটি পর্যায়ে প্রবেশ করে, যে সময় প্রবৃদ্ধির হার ছিল বছরে গড়ে মাত্র ১%। ২০০০ সালের পর থেকে এর কিছুটা উন্নতি হওয়া শুরু হয়েছে। ২০০৭ সালে প্রকৃত প্রবৃদ্ধির হার ছিল ২%-এর কিছু বেশি।
হোভারক্রাফট
হোভারক্রাফ্টের প্রথম ব্যবহারিক নকশা ১৯৫০ থেকে ১৯৬০-এর দশকে একটি ব্রিটিশ আবিষ্কার থেকে উদ্ভূত হয়েছিল। তারা এখন সারা পৃথিবীতে দুর্যোগ ত্রাণ, উপকূল রক্ষী, সামরিক এবং সমীক্ষা, ক্রীড়া বা যাত্রী সেবার জন্য বিশেষ পরিবহন হিসাবে ব্যবহার করা হয়। "ইংলিশ চ্যানেল" জুড়ে শত শত মানুষ ও যানবাহন পরিবহনের জন্য এর খুব বড় সংস্করণ ব্যবহার করা হয় , অন্যদিকে সামরিক বাহিনীতে ট্যাংক, সৈন্য এবং প্রতিকূল পরিবেশ ও ভূখণ্ডে বড় যন্ত্রপাতি নিয়ে যাওয়ার জন্য এটি ব্যবহৃত হয় ।
জাপানের অর্থনীতি
জাপানের মাত্র ১৫% ভূমি আবাদযোগ্য। কৃষিখাত সরকার থেকে প্রচুর ভর্তুকি পায়। প্রতি হেক্টর জমিতে জাপানের কৃষি উৎপাদনের পরিমাণ বিশ্বের সর্বোচ্চগুলির একটি। জাপান তার নিজের কৃষিজমি ব্যবহার করে কৃষিতে প্রায় ৪০% স্বয়ংসম্পূর্ণতা অর্জন করেছে। এর মধ্যে ধানের উৎপাদন দেশের চাহিদা মিটিয়ে খানিকটা উদ্বৃত্ত থেকে যায়। কিন্তু গম, ভুট্টা, সয়াবিন ইত্যাদি বিপুল পরিমাণে বিদেশ থেকে আমদানি করতে হয়। মূলত মার্কিন যুক্তরাষ্ট্র থেকেই এগুলি আসে। জাপান তাই মার্কিন কৃষি রপ্তানির প্রধানতম বাজার।
হোভারক্রাফট
যদিও এখন  এই নাম একটি জাতিবাচক শব্দ, মূলত "হোভারক্রাফ্ট" - এই নামটি স্যান্ডারস্ -রো ( পরে "ব্রিটিশ হোভারক্রাফ্ট কর্পোরেশন" (বি.এইচ.সি), পরে "ওয়েস্টল্যান্ড" ) এর  নিজস্ব মালিকানাধীন একটি চিহ্ন ছিল, এই কারণে যানবাহনগুলির বর্ণনা করার জন্য অন্যান্য নির্মাতারা বিকল্প নাম ব্যবহার করে।
জাপানের অর্থনীতি
জ্বালানিশক্তির জন্য জাপান বিদেশের উপর নির্ভরশীল। কিন্তু ১৯৭০-এর তেল সংকটের পর থেকে জাপান পেট্রোলিয়ামের পরিবর্তে শক্তির অন্য উৎস ব্যবহারের পদক্ষেপ নিয়েছে। বর্তমানে জাপানের মাত্র অর্ধেক শক্তি পেট্রোলিয়ামজাত তেল থেকে আসে। অন্য জ্বালানির মধ্যে আছে কয়লা, তরলীকৃত প্রাকৃতিক গ্যাস, নিউক্লীয় শক্তি এবং জলবিদ্যুৎ। বর্তমানে জাপান বিশ্বের সবচেয়ে শক্তি-সাশ্রয়ী উন্নত অর্থনীতিগুলির একটি।
হোভারক্রাফট
প্রাথমিক প্রয়াস
কাঠামো এবং ডানা'র নিচের উচ্চ বায়ু চাপ এর কার্যপ্রণালী বুঝতে অনেক প্রচেষ্টা হয়েছে। বেশ কয়েকটি ক্ষেত্রে, হোভারক্রাফ্টের পরিবর্তে এই শ্রেণীর বেশিরভাগ যানসমূহকে "স্থলপ্রভাবী" বা "জলপ্রভাবী" যান বলা যেতে পারে। প্রধান পার্থক্য হল যে একটি হোভারক্রাফ্ট দন্ডায়মাণ অবস্থাতেও নিজেকে উত্তোলন করতে পারে, তবে অন্যান্য অধিকাংশ নকশাতে(Design)  উত্তোলন(Lift)  তৈরির জন্য গতিবিধির প্রয়োজন হয়। এই সক্রিয় গতি "পৃষ্ঠ প্রভাব যানবাহন" নির্দিষ্ট ক্ষেত্রে "স্থলপ্রভাবী"(Ekranoplan) এবং "জলপ্রভাবী"(Hydrofoils) হিসাবে পরিচিত হয় ।
জাপানের অর্থনীতি
জাপানে সোনা, ম্যাগনেসিয়াম ও রূপার মজুদ ভাণ্ডার দেশের বর্তমান শিল্প চাহিদা মেটাতে সক্ষম। কিন্তু জাপান আধুনিক শিল্পে ব্যবহৃত অনেক খনিজের জন্য বিদেশের উপর নির্ভরশীল। লোহার আকরিক, কোক কয়লা, তামা, বক্সাইট এবং বহু বনজ দ্রব্য বিদেশ থেকে আমদানি করতে হয়।
জাপানের শ্রমিকসংখ্যা প্রায় ৬ কোটি ৭০ লক্ষ। এদের মধ্যে ৪০%-ই নারী। প্রায় ১ কোটি শ্রমিক কোন না কোন শ্রমিক সঙ্ঘের সাথে জড়িত।
হোভারক্রাফট
প্রাথমিক প্রয়াস
১৭১৬ খ্রিস্টাব্দে সুইডিশ বিজ্ঞানী এমানুয়েল সুইডেনবার্গের দ্বারা ব্যবহৃত "বাতাসে ভাসমাণ" শব্দটি ব্যবহার করে  পৃষ্ঠ-প্রভাব যানবাহনগুলির  ধারণা ঐতিহাসিক নথিতে  প্রথম উল্লিখিত  হয়
জাহাজ নির্মাতা স্যার জন আইজ্যাক থর্নিক্রফ্ট ১৮৭০-এর দশকে একটি বায়ু কুশন জাহাজ / হোভারক্রাফ্টের জন্য একটি প্রাথমিক নকশা পেটেন্ট করেছিলেন, কিন্তু উপযুক্ত, শক্তিশালী, ইঞ্জিনগুলি ২0 শতকের শেষ পর্যন্ত উপলব্ধ ছিল না।
১৯১৫ সালে, অস্ট্রিয়ান ডাগোবার্ট মুলার ভন থামামুহেল (১৮৮০-১৯৫৬) বিশ্বের প্রথম "বায়ু কুশন" নৌকা (লুফ্টকিসেঞ্জলিটবুট) তৈরি করেন। একটি বৃহৎ এ্যারোফোয়েলের একটি অংশের মতো আকৃতির (এটি  ডানার উপরে কম চাপের জায়গা তৈরি করে অনেকটা উড়োজাহাজের মতো), চারটি অ্যারো ইঞ্জিন দ্বারা চালিত হয় যা দুটি নিমজ্জিত সামুদ্রিক চালকপাখাকে( Propellers) নিয়ন্ত্রণ করে, পঞ্চম ইঞ্জিনটি এর সামনের নিচের দিক দিয়ে বায়ু প্রবাহিত করে, নিচের বায়ু চাপ বৃদ্ধির জন্য। শুধুমাত্র যখন এটি গতিশীল থাকে তখনই সামনে  বায়ু সঞ্চিত করে  লিফট বাড়ানো যায় । জাহাজটি চালানোর জন্য জলের গভীরতাও প্রয়োজন এবং ভূমি বা অন্য পৃষ্ঠতলগুলিতে স্থানান্তর করা যায় না। এটি একটি দ্রুত সমর তরী(Torpedo Boat) হিসাবে নির্মিত, উদাহরণ - Versuchsgleitboot - এর একটি শীর্ষ গতি ছিল যা ৩২ নট (৫৯ কিমি / ঘণ্টা) - এর বেশি । এটি পুঙ্খানুপুঙ্খভাবে পরীক্ষিত এবং এমনকি অ্যাডরিয়াটিক-এর মধ্যে অপারেশন জন্য ক্ষেপণাস্ত্র(Torpedo) এবং মেশিনগানের সঙ্গে সশস্ত্র  করা হয়। এটা কখনই বাস্তব যুদ্ধ দেখেনি এবং যুদ্ধের অগ্রগতির ফলে অবশেষে অনুভূত আগ্রহের অভাব এবং  অপ্রয়োজনীয়তার কারণে এটি বাতিল হয়ে যায় এবং ইঞ্জিনগুলি বিমান বাহিনীতে ফিরে এসেছিল ।
১৯৩১ সালে, ফিনিশ-এর অ্যারো ইঞ্জিনিয়ার তোভিও জা কারিওো একটি বায়ু কুশন ব্যবহার করে একটি বোটের উন্নত সংস্করণ ডিজাইন করতে শুরু করেন এবং ১৯৩৭ সালে  একটি প্রোটোটাইপ পিন্টলিটাজা (Surface Soarer) তৈরি করেন। কারাওোর ডিজাইনের মধ্যে রয়েছে লিফট ইঞ্জিনের আধুনিক বৈশিষ্ট্যগুলি যেমন এটি লিফটের জন্য একটি নমনীয় আচ্ছাদনের মধ্যে বায়ু প্রবাহিত করে। কারিওো কখনো তার নকশা নির্মাণের জন্য অর্থ সাহায্য লাভ করেন নি। যদিও কারিওোর  প্রচেষ্টাগুলি  সোভিয়েত ইউনিয়নে ভ্লাদিমির লেভকোভ দ্বারা পুঙ্খানুপুঙ্খভাবে অনুসরণ করা হয়েছিল ।  লেভকোভ ১৯৩০-এর দশকে অনেক ধরনের এই যান নির্মাণ করেছিলেন এবং তার  দ্রুত আক্রমণে সক্ষম যান এল -৫   পরীক্ষাধীন অবস্থায় ৭০ নট (১৩০ কিমি / ঘণ্টা) গতিতে পৌঁছেছিল। যাইহোক, দ্বিতীয় বিশ্বযুদ্ধের শুরু লেভকোভের উন্নয়নের কাজ থামিয়ে দেয় ।
দ্বিতীয় বিশ্বযুদ্ধের সময়, একজন আমেরিকান প্রকৌশলী(Engineer) চার্লস্ ফ্লেচার একটি প্রাচীরযুক্ত বায়ু কুশন গাড়ি, গ্লিডমোবাইল আবিষ্কার করেছিলেন। যেহেতু মার্কিন যুক্তরাষ্ট্রে প্রকল্পটি সম্পন্ন করা হয় , তাই ফ্লেচার একটি পেটেন্ট দায়ের করতে পারেন নি ।
ক্রিস্টোফার ককারেল
আধুনিক হোভারক্রাফ্টের ধারণাটি প্রায়শই ব্রিটিশ মেকানিক্যাল প্রকৌশলী স্যার ক্রিস্টোফার ককারেলের সাথে উচ্চারিত হয়। ককারেল গোষ্ঠী কুশন বজায় রাখার জন্য বায়ুর একটিবলয়াকার রিং-এর প্রথম ব্যবহার করেন  এবং প্রথম অবিরত ব্যবহারের একটি বাস্তব যান প্রদর্শিত করেন ।আধুনিক হোভারক্রাফ্টের ধারণাটি প্রায়শই ব্রিটিশ মেকানিক্যাল প্রকৌশলী স্যার ক্রিস্টোফার ককারেলের সাথে উচ্চারিত হয়। ককারেল গোষ্ঠী কুশন বজায় রাখার জন্য বায়ুর একটি
বলয়াকার রিং-এর প্রথম ব্যবহার করেন  এবং প্রথম অবিরত ব্যবহারের একটি বাস্তব যান প্রদর্শিত করেন ।আধুনিক হোভারক্রাফ্টের ধারণাটি প্রায়শই ব্রিটিশ মেকানিক্যাল প্রকৌশলী স্যার ক্রিস্টোফার ককারেলের সাথে উচ্চারিত হয়। ককারেল গোষ্ঠী কুশন বজায় রাখার জন্য বায়ুর একটি
বলয়-এর প্রথম ব্যবহার করেন  এবং প্রথম অবিরত ব্যবহারের একটি বাস্তব যান প্রদর্শিত করেন ।
ককারেল তার নকশার মূল ধারণাটি এঁকেছিলেন যখন বাতাসের বলয়ধর্মী বিষয়ে তিনি অধ্যায়নরত । যখন উচ্চ চাপের বায়ুটি দুটি সমকেন্দ্রী টিন ক্যান,  কফি এবং অন্যটি বিড়ালের খাদ্য এবং একটি চুলের ড্রায়ারের মধ্য দিয়ে উড়ে যায় তখন প্রত্যাশা অনুযায়ী, বাতাসেরএকটি বলয় তৈরী হয় । কিন্তু তিনি  অপ্রত্যাশিতভাবে একটি উপকার লক্ষ্য করেন ; যে দ্রুত চলমান বায়ুস্তর- এর উভয় দিকের বাতাসে এক ধরনের ভৌতিক প্রাচীর তৈরী হয়। এই প্রভাব, যা তিনি "ভরবেগ পর্দা" বলে অভিহিত করেন, এই পর্দার ভিতরের এলাকায় উচ্চ চাপ যুক্ত বায়ুকে আবদ্ধ করা যেতে পারে, একটি উচ্চ চাপ প্ল্যানেট উৎপাদন যে আগে উদাহরণ অনেক বেশি airflow সঙ্গে বিল্ড আপ ছিল। তত্ত্বানুযায়ী , শুধুমাত্র একটি ছোট পরিমাণের সক্রিয় বায়ু প্রবাহ প্রয়োজন একটি উত্তোলন(Lift) তৈরি করতে এবং একটি হেলিকপ্টারের মত উত্তোলন প্রদানের   জন্য  প্রয়োজনীয় বায়ু থেকেও তা অনেক কম । বিদ্যুতের শর্তে, একটি হওরফ্রেফকে কেবল এক চতুর্থাংশের মধ্যে একটি হেলিকপ্টারের প্রয়োজনের অর্ধেক বিদ্যুতের প্রয়োজন হবে।
ককরেল ১৯৫০ এর প্রথম দিকে তার হওরফর্টের নকশার বেশ কয়েকটি মডেল তৈরি করেছিলেন, এটি একটি ইঞ্জিনের সাথে রয়েছে যা ক্যাপচারটির সামনে থেকে একটি নিচের জায়গা থেকে উড়ে যায়, উভয় লিফট এবং প্রপ্পশন মিশ্রণ করে। তিনি বিভিন্ন সরকার বিশেষজ্ঞ ও মন্ত্রীদের সামনে সাদা হোয়েল কার্পেটে উড়ন্ত মডেলটি প্রদর্শন করেন এবং পরবর্তীতে গোপন তালিকাতে নকশাটি তৈরি করা হয়। অর্থানুকূল্য লাভ করার অক্লান্ত প্রচেষ্টা সত্ত্বেও, সামরিক বাহিনীর কোনো শাখার আগ্রহ ছিল না যে, তিনি পরে তামাসা বলেছেন, "নৌবাহিনী বলেছিল যে এটি নৌকা না এটি একটি উড়োজাহাজ  ,বিমানবাহিনী বলেছিল যে এটি  উড়োজাহাজ না এটি একটি নৌকা এবং সেনাবাহিনীর কোন আগ্রহ ছিল না। "
এস আর.এন ওয়ান
এস আর.এন ওয়ানে একটি ৪৫০ এইচ পি আলভিস Leonides ইঞ্জিন ছিল যা মাঝখানে একটি উল্লম্ব পাখার শক্তি দ্বারা চালিত ছিল। উত্তোলন(Lift)  প্রদান ছাড়াও, প্রবাহিত বায়ুর একটি অংশ যানের উভয় পাশের  দুটি লম্বা কুঠুরীতে আবদ্ধ থাকত , যাতে আকস্মিক গতিবৃদ্ধির জন্য পরিচালিত হতে পারে। স্বাভাবিক ক্ষেত্রে এই অতিরিক্ত বায়ুপ্রবাহ সম্মুখ  তীক্ষণের জন্য পরিচালিত হয় এবং দুটি বড় উল্লম্ব rudder -এর উপর দিয়ে প্রবাহিত হয়ে নির্দেশমূলক নিয়ন্ত্রণ প্রদান করে  । নিম্ন গতির সময় , অতিরিক্ত তীক্ষণ যানের গতিপথকে সামনে বা পেছনের দিকে বিভিন্নভাবে নির্দেশিত করতে পারে , ঘূর্ণনের জন্য ।
এস আর.এন ওয়ান ১১ জুন, ১৯৫৯ তারিখে তার প্রথম হোভারক্রাফ্ট তৈরি করে এবং তা ২৫ জুলাই ১৯৫৯ তারিখে ইংলীশ চ্যানেলের সফল অতিক্রম করে । ১৯৫৯ সালের ডিসেম্বরে, ডিউক অব এডিনবার্গ পূর্ব কাউসে স্যান্ডারস্ -রো -এর সাথে সাক্ষাত করেন এবং প্রধান পরীক্ষাধীন-পাইলট , কমান্ডার পিটার ল্যাম্ব কে রাজি করান , তাকে এস আর.এন ওয়ান এর নিয়ন্ত্রণ দেওয়ার জন্য। তিনি এস আর.এন ওয়ান  এত দ্রুত চালিত করেন যে তাকে একটু ধীরে চালাতে বলা হয় । পরীক্ষার পরে দেখা যায়  ,  অত্যধিক গতির কারণেএর মধ্যে গর্তের সৃ্ষ্টি হয়েছে , এমন ক্ষতি যা কখনও মেরামত করা যাবে না, এবং তারপর থেকে ভালবেসে তা 'রয়্যাল ডেন্ট' হিসাবে পরিচিত হয়।
ফাতিমা ইয়াসমিন
ফাতিমা ইয়াসমিন একজন বাংলাদেশি সরকারি কর্মকর্তা যিনি ১৬ জুন, ২০২২ সাল থেকে অর্থ বিভাগের সিনিয়র সচিব হিসেবে দায়িত্ব পালন করছেন। ইতিপূর্বে তিনি একই মন্ত্রণালয়ের অর্থনৈতিক সম্পর্ক বিভাগের সচিব পদে কর্মরত ছিলেন। এর আগে তিনি রপ্তানি উন্নয়ন ব্যুরোর ভাইস চেয়ারম্যান (অতিরিক্ত সচিব) হিসেবে ৭ আগস্ট ২০১৯ সাল থেকে ১১ ফেব্রুয়ারি ২০২০ সাল পর্যন্ত কর্মরত ছিলেন। তিনিই অর্থনৈতিক সম্পর্ক বিভাগের প্রথম মহিলা সচিব।
জন্ম ও প্রাথমিক জীবন
ফাতিমা ইয়াসমিন মার্কিন যুক্তরাষ্ট্রের রুটগার্স বিশ্ববিদ্যালয়ে ২০০৪-০৫ সালে মার্কিন পররাষ্ট্র দফতরের হুবার্ট এইচ হামফ্রে পাবলিক পলিসি ফেলো ছিলেন। তিনি ১৯৯১ সালে ঢাকা বিশ্ববিদ্যালয় থেকে স্নাতক, ১৯৯৫ সালে অস্ট্রেলিয়ান ন্যাশনাল ইউনিভার্সিটি (এএনইউ) থেকে উন্নয়ন অর্থনীতিতে স্নাতকোত্তর এবং ইনস্টিটিউট অফ বিজনেস অ্যাডমিনিস্ট্রেশন (আইবিএ) থেকে বিজনেস অ্যাডমিনিস্ট্রেশন (এমবিএ) বিষয়ে স্নাতকোত্তর করেছেন।।
কর্মজীবন
ফাতিমা ইয়াসমিন ১৯৯১ সালে বিসিএস প্রশাসন ক্যাডারের নবম ব্যাচে সহকারী কমিশনার হিসেবে যোগদান করেন। তিনি ১১ ফেব্রুয়ারি ২০২০ সাল থেকে অর্থনৈতিক সম্পর্ক বিভাগের (ইআরডি) সচিব হিসেবে দায়িত্ব পালন করছেন। এর আগে তিনি রপ্তানি উন্নয়ন ব্যুরোর ভাইস চেয়ারম্যান (অতিরিক্ত সচিব) হিসেবে ৭ আগস্ট ২০১৯ সাল থেকে ১১ ফেব্রুয়ারি ২০২০ সাল পর্যন্ত কর্মরত ছিলেন। তিনি ইনস্টিটিউট অফ পাবলিক ফিনান্সের (আইপিএফ) মহাপরিচালক (ডিজি) হিসাবেও কাজ করেছিলেন। তিনি কৃষি মন্ত্রণালয়, মহিলা ও শিশু বিষয়ক মন্ত্রণালয়ে, প্রতিরক্ষা, অর্থ বিভাগ এবং অর্থনৈতিক সম্পর্ক বিভাগের বিভিন্ন দায়িত্বে কর্মরত ছিলেন।
নাথু লা ও চো লা সংঘর্ষ
নাথু লা এবং চো লা সংঘর্ষ হল হিমালয়ের সিকিম রাজ্য সীমান্তে ভারত এবং চীনের মধ্যে একাধিক সামরিক সংঘর্ষ। সিকিম ছিল তৎকালীন একটি ভারত আশ্রিত রাজ্য। এই ঘটনাটি দ্বিতীয় চীন-ভারত যুদ্ধ বা দ্বিতীয় ভারত-চীন যুদ্ধ নামেও পরিচিত।
১৯৬৭ সালের ১১ সেপ্টেম্বর নাথু লা সংঘর্ষ শুরু হয়, যখন পিপলস লিবারেশন আর্মি (পিএলএ) নাথু লা'তে ভারতীয় পোস্টগুলিতে আক্রমণ শুরু করে এবং ১৯৬৭ সালের ১৫ সেপ্টেম্বর পর্যন্ত স্থায়ী হয়। ১৯৬৭ সালের অক্টোবরে আরেকটি সামরিক দ্বন্দ্ব চো লা'তে হয় এবং শেষ হয় একই দিনে।
স্বাধীন সূত্র অনুসারে, ভারতীয় বাহিনী "সিদ্ধান্তমূলক কৌশলগত সুবিধা" অর্জন করে এবং এই সংঘর্ষে চীনা বাহিনীকে পরাজিত করে। নাথু লা'তে পিএলএর অনেক দুর্গ ধ্বংস হয়ে গেছে বলে বলা হয়, যেখানে ভারতীয় সেনারা আক্রমণকারী চীনা বাহিনীকে ফিরে যেতে বাধ্য করেছিল।
চুম্বি উপত্যকার বিতর্কিত সীমান্তভূমি নিয়ন্ত্রণের প্রতিযোগিতা, এই ঘটনাগুলির উত্তেজনা আরও বাড়ানোর একটি বড় কারণ হিসাবে দেখা হয়। পর্যবেক্ষকরা মন্তব্য করেছেন যে এই সংঘর্ষগুলি ভারতের বিরুদ্ধে শক্তি প্রয়োগের উদ্যোগী হওয়ার চীনা সিদ্ধান্তে 'দাবি শক্তি' হ্রাসের ইঙ্গিত প্রকাশ করে এবং নাথু লা সংঘর্ষে ভারত তার সেনাবাহিনীর লড়াইয়ের পারফরম্যান্সে ভীষণ খুশি হয়। ভারত ঘটনাটিকে এই হিসাবে দেখেছে, যে ১৯৬২-এর চীন-ভারত যুদ্ধে পরাজয়ের পর সেনাবাহিনীর মারাত্মক উন্নতির লক্ষণ।
নাথু লাতে সংঘর্ষ
তদনুসারে, ১৯৬৭ সালের ১১ সেপ্টেম্বর সকালে ভারতীয় সেনাবাহিনীর প্রকৌশলী ও জওয়ানরা (সেনা) অনুভূত সীমান্তের সাথে নাথু লা থেকে সেবু লা অবধি সীমান্ত বেড়া দেওয়া শুরু করে। একটি ভারতীয় বিবরণ অনুসারে, অবিলম্বে একটি চীনা পলিটিক্যাল কমিশনার, পদাতিকের একটি অংশ নিয়ে, সেই পাসের কেন্দ্রে উপস্থিত হন, যেখানে একজন ভারতীয় লেফটেন্যান্ট কর্নেল তাঁর কমান্ডো পদাতিক সৈন্য বাহিনীর সাথে দাঁড়িয়ে ছিলেন। চীনা কমিসার ভারতীয় কর্নেলকে তারের বেড়া স্থাপন বন্ধ করতে বলেন। ভারতীয় সেনারা থামিয়ে দিতে অস্বীকার করে বলে যে তাদের বেড়া দিতে আদেশ দেওয়া হয়েছে। ফলে একটি তর্ক শুরু হয়, যা শীঘ্রই একটি তর্কবিতর্ক হয়ে ওঠে। এরপরে, চীনারা তাদের বাঙ্কারে ফিরে যায় এবং ভারতীয়রা তারের বেড়া স্থাপন আবার শুরু করে।
এর কয়েক মিনিটের মধ্যেই চীনা পক্ষ থেকে একটি বাঁশি বাজানো হয় এবং তার পরে উত্তরের দিক থেকে ভারতীয় সেনাদের বিরুদ্ধে মাঝারি মেশিনগান থেকে গুলি চালানো হয়। গিরিপথে আবরণের অভাবের কারণে, ভারতীয় সেনারা প্রথমে ভারী হতাহতের শিকার হয়। এর খুব অল্প সময়ের মধ্যেই, চীনারা ভারতীয়দের বিরুদ্ধে আর্টিলারিও ছুড়তে শুরু করে। এর কিছুক্ষণ পরে, ভারতীয় সেনারা তাদের পক্ষ থেকে আর্টিলারি ছুড়তে শুরু করে। আর্টিলারি, মর্টার এবং মেশিনগান ব্যবহার করে পরের তিন দিন-দিনরাত ধরে এই সংঘর্ষ চলে, এই সময় ভারতীয় সেনারা চীনা বাহিনীকে "পিটিয়ে"ছিল। সংঘর্ষ শুরু হওয়ার পাঁচ দিন পরে, একটি "অস্থির" যুদ্ধবিরতির ব্যবস্থা করা হয়। সেবু লা ও উটের পিছনে উঁচু মাঠ দখল করার কারণে এবং ভারতীয় সেনাদের সুবিধাজনক অবস্থানের কারণে তারা নাথু লাতে অনেক চীনা বাঙ্কার ধ্বংস করতে সক্ষম হয়।
১৫ এবং ১৬ সেপ্টেম্বর সৈন্যদের মৃতদেহের আদান-প্রদান হয়।
ভারতীয় এবং পাশ্চাত্য দৃষ্টিভঙ্গি এই সংঘর্ষের সূচনার জন্য চীনা পক্ষকে দায়ী করে। তবে চীনারা এই সংঘর্ষে উস্কানি দেওয়ার জন্য ভারতীয় সেনাদের দোষী করে এবং অভিযোগ করেছে যে ভারতীয় পক্ষ থেকে গুলি চালানো শুরু হয়।
চো লাতে সংঘর্ষ
১৯৬৭ সালের ১ অক্টোবর নাথু লা থেকে কয়েক কিলোমিটার উত্তরে সিকিম-তিব্বত সীমান্তের আরেকটি পথ চো-লাতে ভারত ও চীনের মধ্যে আরেকটি সংঘর্ষ হয়।
পণ্ডিত ভ্যান একেলেন বলেছেন যে দু'জনের মধ্যে বিবাদের পরে চীনা সেনারা সীমান্তের সিকিম-পাশের ভিতরে প্রবেশের সময়, যখন চীনা সেনারা সীমান্তের সিকিম-পাশ দিয়ে অনুপ্রবেশ করে, তখন এই দাবির দাবি করে এবং তাতে ভারতীয় দখল নিয়ে প্রশ্ন তুলেছিল।
চীন অবশ্য জোর দিয়েছিল যে উস্কানিটি ভারতীয় পক্ষ থেকে এসেছে। চীনা সংস্করণ অনুযায়ী, ভারতীয় সৈন্য পাস জুড়ে চীনা অঞ্চল মধ্যে অনুপ্রবিষ্ট ছিল সংস্থিত চীনা সৈন্যদের বিরুদ্ধে উস্কানি তৈরী করে গুলি ছোড়ে।
সামরিক দ্বন্দ্ব একদিন স্থায়ী হয় এবং ভারতীয় মনোবলকে বাড়িয়ে তুলেছিল। মেজর জেনারেল শেরু থাপলিয়ালের মতে, এই সংঘর্ষের সময় চীনারা প্রায় তিন কিলোমিটার এলাকা প্রত্যাহার করতে বাধ্য হয়।
বাইতুল মাওলিদ
বাইতুল মাওলিদ (بَيْت ٱلْمَوْلِد) সৌদি আরবের মক্কায় মসজিদ আল-হারামের নিকট অবস্থিত একটি ঐতিহাসিক স্থান ছিল, যেখানে ইসলামের নবি মুহাম্মাদ জন্মগ্রহণ করেছিলেন বলে মনে করা হয়। এই স্থানটিকে ভেঙে বর্তমানে একটি গ্রন্থাগার প্রতিষ্ঠা করা হয়েছে।
আমিনা বিনতে ওয়াহাব ইবনে আবদ মান্নাফ রবিউল আউয়াল মাসে আনুমানিক ৫৩ হিজরি পূর্বাব্দে অথবা ৫৭০ খ্রিস্টাব্দে  এই স্থানেই মুহাম্মাদকে জন্ম দিয়েছিলেন বলে বিশ্বাস করা হয়। তাঁর স্বামী আবদুল্লাহ ইবনে আবদুল মুত্তালিব তিন থেকে ছয় মাস আগে মৃত্যুবরণ করেন।
সিনিয়র আলেমদের সাথে পরামর্শ করার পর আধুনিক সৌদি আরবের প্রতিষ্ঠাতা বাদশাহ আবদুল আজিজ বিন আবদুর রহমান আল সৌদ, মুহাম্মাদের জন্মস্থান ভেঙে আধুনিক গ্রন্থাগার প্রতিষ্ঠা করেন, যা মক্কা আল মুকাররামা গ্রন্থাগার (مَكْتَبَة مَكَّة ٱلْمُكَرَّمَة) নামে পরিচিত।
আদিবাসী (দ্ব্যর্থতা নিরসন)
আদিবাসী শব্দটি দ্বারা নিচের যেকোনটিকে বোঝাতে পারে:
বিভিন্ন দেশের আদিবাসী সম্প্রদায়কে বুঝায়।যারা সত্যিকার অর্থে দেশে আদি থেকে বসবাস করে আসছে।
শাজাহানপুর উপজেলা
শাহজাহানপুর উপজেলা বাংলাদেশের বগুড়া জেলার একটি উপজেলা।
অবস্থান ও আয়তন
বগুড়া শহর থেকে দূরত্ব ১০ কিমি। বগুড়া সদরের দক্ষিণ দিকে এর অবস্থান। শাহজাহানপুর উপজেলার উত্তরে বগুড়া সদর উপজেলা, দক্ষিণে শেরপুর উপজেলা পূর্বে গাবতলী উপজেলা ও ধুনট উপজেলা, পশ্চিমে নন্দীগ্রাম উপজেলা ও কাহালু উপজেলা।
প্রশাসনিক এলাকা
এই উপজেলার ইউনিয়নসমূহ হল -
শাহজাহানপুর উপজেলার পটভূমি
জনশ্রততি রয়েছে যে,ষোড়শ শতাব্দীতে করতোয়া নদী পথে মাঝে মাঝে মধ্য রাতে মাছ ধরা মাঝির বেশে জলদস্যুরা আসতো।  এ অঞ্চলে লুটতরাজ করতো। ফলে সমস্ত এই  জনপদের নাম হয়ে পড়ে মাঝিড়া। সপ্তদশ শতাব্দীর প্রথমার্ধে সুবে-বাংলা এ সমস্যার কথা পত্রযোগে আগ্রাতে সম্রাট শাজাহানকে অবহিত করলেন। সম্রাট তাৎক্ষণিকভাবে সেনা ছাউনি সহাপনের জন্য এখানে একটি সেনাদল প্রেরণ করেন। মোঘল সেনাদল এই উপজেলা সদরের ৭০০ গজ উত্তরে ঢাকা-বগুড়া মহাসড়কের পূর্ব পাশে ২৫/৩০ ফুট মাটি ভরাট করে সহানটিতে উঁচু ঢিবি তৈরি করে সেনা ছাউনি সহাপন করা হয়। যাতে সেই উঁচু ঢিবি হতে দিগমত বিসতৃত অঞ্চলে জলদস্যুদের যে কোন আনাগোনা বা গতিবিধি লক্ষ্য করা যায়। ধার্মিক সম্রাটের বদান্যতায় এই জনপদের মানুষ সন্ত্রাস আর দস্যুতা হতে পরিত্রাণ পায়। মোঘল সম্রাটের নাম অনুসারেই পুরো এলাকার নাম হয় শাজাহানপুর বা সাজাপুর। ব্রিটিশ আমল থেকে সকল রেকর্ড পত্রে মৌজাটির শাজাপুর নাম বহাল রয়েছে। এরই ধারাবাহিকতায় এ উপজেলার নাম হয় শাজাহানপুর উপজেলা।
জনসংখ্যার উপাত্ত
জনসংখ্যা ২৩৪৩৬৫; পুরুষ ১২০৫১০, মহিলা ১১৩৮৫৫। মুসলিম ২২৪৩৭৩, হিন্দু ৯৯১৫, বৌদ্ধ ৩৪, খ্রিস্টান ১৯ এবং অন্যান্য ২৪।
শিক্ষা
শাহজাহানপুর উপজেলায় পাঁচটি কলেজ রয়েছে। এদের মধ্যে দুবলাগাড়ি কলেজ১৯৮৬ সালে স্থাপিত হয়। বগুড়া ক্যান্টনমেন্ট পাবলিক স্কুল ও কলেজ১৯৭৯ সালে স্থাপিত, বগুড়া ক্যান্টনমেন্ট বোর্ড হাই স্কুল ১৯৭৭ সালে স্থাপিত, এই দুইটি স্কুল মাঝিড়া সেনানিবাসে অবস্থিত। এছাড়া করমউদ্দিন কলেজ, ডেমাজানী ।ডেমাজানী শহীদ মোখলেছুর রহমান বহুমুখী উচ্চ বিদ্যালয়, আড়িয়া রহিমাবাদ সরকাারি উচ্চ বিদ্যালয়, আড়িয়া রহিমাবাদ প্রাথমিক বালক বিদ্যালয়, আড়িয়া রহিমাবাদ বালিকা বিদ্যালয়, রহিমাবাদ শালুকগাড়ি প্রাথমিক বিদ্যালয়, কামারপাড়া প্রাথমিক বিদ্যালয়, মাঝিড়া সরকারি উচ্চ বিদ্যালয়, পারফেক্ট হাই স্কুল, সানবিমস হাই স্কুল সেনাপল্লী স্কুল উল্লেখ্য,মিলেনিয়াম স্কলাস্টিক স্কুল ও কলেজ ১৯৯৮ সালে স্থাপিত হয় এবং প্রয়াস স্কুল (প্রতিবন্ধী স্কুল)  ২০১২ সালে স্থাপিত, এই দুই জাহাঙ্গিরাবাদ  সেনানিবাসে অবস্থিত। শাহজাহানপুর উপজেলায় ছয়টি ফাযিল এবং দুইটি কামিল মাদ্রাসাও আছে। এর মধ্যে উল্লেখযোগ্য  হচ্ছে জোড়া নজমুল উলূম কামিল মাস্টার্স মাদ্রাসা যা স্থাপিত হয়েছিল ১৯১০ সালে। এছাড়াও আজিরন রাবেয়া মহিলা আলিম মাদ্রাসা । স্হাপিত ১৯৭৪। এছাড়াও গ্রীণ ফিউচার পাবলিক স্কুল, নগরহাট। স্কুলটি ২০০৭ সালে প্রতিষ্ঠা লাভ করলেও এর আধুনিকায়ন শুরু হয়েছে ২০১৭ সালের ০১অক্টোবর থেকে।শাহজাহনপুর উপজেলায় একমাত্র নারী উচ্চ শিক্ষা প্রতিষ্ঠান শাহজাহানপুর মহিলা টেকনিক্যাল এন্ড বিএম কলেজ 2003 সালে প্রতিষ্ঠিত হয়ে 2011 সাল থেকে পাঠ দান করে আসতেছে।ইহা ছাড়া আরও রয়েছে নগর জে এম সিনিয়র মাদ্রাসা, নগর শাহ্ মোজাম্মেল হক উচ্চ বিদ্যালয়,নগর বালিকা উচ্চ বিদ্যালয়। খরনা ইউনিয়নের কালুদাম গ্রামে রহিম আফরোজ পরিচালিত আরএসএফ মডেল স্কুল এন্ড কলেজ নামের একটি শিক্ষা প্রতিষ্ঠান গড়ে উঠেছে। অপরদিকে উপজেলার বেশ কিছু এলাকা বগুড়া পৌরসভার অন্তরভূক্ত। এর মধ্যে ২১নং ওয়ারড্ এর বেজোড়া দক্ষিণপাড়ায় ২০১৭ সালে প্রতিষ্ঠিত হয়েছে ‘নূরুন আইসিটি স্কুল’।
প্রতি বৎসর ভলিবল লীগ অনুষ্ঠিত হয়। প্রতি বৎসর যুব এবং সিনিয়র ক্রিকেট লীগ প্রতিযোগিতা অনুষ্ঠিত হয়।
অর্থনীতি
জনগোষ্ঠীর আয়ের প্রধান উৎস কৃষি ৫৫.৪৮%, অকৃষি শ্রমিক ২.৫২%, শিল্প ১.৩৭%, ব্যবসা ১৩.০১%, পরিবহন ও যোগাযোগ ৬.৪৯%, চাকরি ১০.৯৮%, নির্মাণ ২.৫০%, ধর্মীয় সেবা ০.১৭%, রেন্ট অ্যান্ড রেমিটেন্স ০.৩৯% এবং অন্যান্য ৭.০৯%।
কৃষিভূমির মালিকানা ভূমিমালিক ৫৭.৩৫%, ভূমিহীন ৪২.৬৫%।
প্রধান কৃষি ফসল ধান, ডাল, আলু, ভুট্টা, শাকসবজি।
মৎস্য, গবাদিপশু ও হাঁস-মুরগির খামার গবাদিপশু ৬২, হাঁস-মুরগি ৬৫, কৃত্রিম প্রজনন কেন্দ্র ৩।
যোগাযোগ বিশেষত্ব পাকারাস্তা ১১৬.৩০ কিমি, আধা-পাকারাস্তা ১৫.৪৩ কিমি, কাঁচারাস্তা ২৪০.৪৯।
শিল্প ও কলকারখানা ধাতব-শিল্প, আসবাব তৈরির কারখানা।
কুটিরশিল্প তাঁতশিল্প, মৃৎশিল্প, দারুশিল্প, সূচিশিল্প, বাঁশ ও বেতের কাজ।
উল্লেখযোগ্য ব্যক্তি
১। আলহাজ ডাক্তার মোঃ আব্দুল মান্নান (এমবিবিএস, এফসিপিএস, নবজাতক ও শিশু বিশেষজ্ঞ, কামিল হাদিস ও তাফসির), পীর (পারতেখুর ফতেহিয়া ওয়ায়েছিয়া দরবার শরীফ ও আইলপুনিয়া দরবার শরীফ, নন্দীগ্রাম), সহকারি অধ্যাপক (শহীদ জিয়াউর রহমান মেডিকেল কলেজ, বগুড়া)।
২। সংসদ সদস্য সাংবাদিক রেজাউল করিম বাবলু
৩। মোঃ লুৎফর রহমান সরকার, সাবেক বাংলাদেশ ব্যাংক এর গভর্নর।
দর্শনীয় স্থান
১। সাব্বির শাহ (রহ:) এর মাজার, শাবরুল।
২। কাশেম আলী (রহ:) এর মাজার, পারতেখুর।
৩। সাজাপুর গড়/টিলা, উপজেলা হতে ৬০০গজ উত্তরে।
৪। বাবুর পুকুর বধ্য ভূমি, টেংগামাগুর।
৫। জমিদার কাছারি বাড়ী, খরনা বাজার।
৬। আদর্শ আহ্ছানিয়া মিশন, শালুকগাড়ী। (ধর্মীয় ও সেবামুলক প্রতিষ্ঠান)
৭। ২টি কামিল ৪টি ফাযিল মাদরাসা, তাদের ৩দিন ব্যপী বার্ষিক ইছালে ছাওয়াব অনুষ্ঠান।
৮। বড় ভালো স্কুল কলেজ, শিক্ষা প্রতিষ্ঠান অংশে দেখুন।
৯। পারতেখুর, ডেমাজানি খেলার মাঠ।
১০। ঐতিহাসিক আড়িয়া রহিমাবাদ খেলার মাঠ।
১২। পণ্ডিত শাহ নির্মিত তিন গম্বুজ বিশিষ্ট গোহাইল জামে মসজিদ।
১৩। বৌদ্ধ মঠ (বেতগাড়ি গ্রাম)।
১৪। আড়িয়া পাল পাড়া (মৃৎশিল্প গ্রাম)
১৫। বিজয়াঙ্গন (মুক্তিযুদ্ধ ভিত্তিক জাদুঘর)
১৬। সন্ধার পর খরনা বাজারের মুখ রোচক খাবার জিগরি ভাজি।
ডক্টর ফস্টাস
দ্য ট্র্যাজিকাল হিস্ট্রি অফ দ্য লাইফ অ্যান্ড ডেথ অফ ডক্টর ফস্টাস (ইংরেজি: The Tragical History of the Life and Death of Doctor Faustus); সংক্ষেপে ডক্টর ফস্টাস (ইংরেজি: Doctor Faustus) হল ক্রিস্টোফার মার্লোর লেখা একটি ইংরেজি নাটক। ফাউস্টের শয়তানের কাছে আত্মবিক্রয়ের বিখ্যাত কাহিনিটি অবলম্বনে এই নাটক রচিত হয়েছে। মার্লোর মৃত্যুর ১১ বছর এবং প্রথম মঞ্চায়নের প্রায় ১২ বছর পরে ১৬০৪ সালে নাটকটি পুস্তকাকারে প্রকাশিত হয়।
"শেকসপিয়রের নাট্যসাহিত্যের বাইরে এলিজাবেথীয় যুগের অন্য কোনো নাটকই ততটা বিতর্ক সৃষ্টি করতে পারেনি, যতটা পেরেছিল ডক্টর ফস্টাস নাটকটি। এই নাটকের রচনার প্রকৃতি ও রচনাকাল নিয়ে কোনো মতৈক্যে পৌঁছানো যায়নি... পাশ্চাত্য জগতের ইতিহাসে ফাউস্ট উপকথার কেন্দ্রিকতা এই নাটকের ব্যাখ্যার ব্যাপারে কোনো সুনির্দিষ্ট মতৈক্যে আসার পক্ষে প্রধান বাধা হয়ে দাঁড়ায়... "
মঞ্চায়ন
১৫৯৪ সালের অক্টোবর থেকে ১৫৯৭ সালের অক্টোবর পর্যন্ত তিন বছরে অ্যাডমিরালস মেন ২৫ বার এই নাটকটি মঞ্চায়িত করেছিল। ফিলিপ হেনসলোর ডায়েরির ১৬০২ সালের ২২ নভেম্বর পৃষ্ঠা থেকে জানা যায়, স্যামুয়েল রোলে ও উইলিয়াম বার্ডকে এই নাটকে কিছু সংযোজনের জন্য ৪ পাউন্ড দেওয়া হয়েছিল। এর অর্থ, পরেও এই নাটকটি মঞ্চায়িত হয়।
নাটকটির সঙ্গে কিছু কিংবদন্তি জড়িয়ে আছে। তা থেকেও অনুমিত হয়, নাটকটি বেশ কয়েকবার মঞ্চায়িত হয়েছিল। উইলিয়াম প্রাইন ১৬৩২ সালে এই নাটকের বিরুদ্ধে হিস্ট্রিওম্যাস্টিক্স নামক প্রচারপুস্তকে লেখেন, এই নাটকের অভনয়ের সময় সত্যিকারের শয়তান একবার মঞ্চে আবির্ভূত হয়েছিল এবং তা দেখে অভিনেতা ও দর্শক সবাই অবাক হয়ে গিয়েছিলেন। জন অব্রে এই কিংবদন্তি প্রসঙ্গে লেখেন, অ্যাডমিরালস মেনের প্রধান অভিনেতা এডওয়ার্ড এলেইন এই ঘটনা দেখে পরবর্তীকালে জনসেবামূলক কাজে আত্মনিয়োগ করেছিলেন।
পাঠ
সম্ভবত ১৫৯২ সালের ১৮ ডিসেম্বর এই নাটকটি স্টেশনার্স রেজিস্টারে নথিভুক্ত হয়। যদিও নথির তথ্য বিভ্রান্তিকর। নাটকের স্বত্ব নিয়ে কোনো বিরোধ বেধেছিল, এমন আভাস পাওয়া যায় উক্ত নথি থেকে। ১৬০১ সালের ৭ জানুয়ারি স্টেশনার্স রেজিস্টারে গ্রন্থবিক্রেতা টমাস বুশনেল কর্তৃক অন্তর্ভুক্ত হয়। ইনিই ছিলেন নাটকের ১৬০৪ সালের প্রথম সংস্করণের প্রকাশক। ১৬১০ সালের ১৩ সেপ্টেম্বর তিনি নাটকের স্বত্ব জন রাইটের হাতে তুলে দিয়েছিলেন।
মুসলিমস ক্রিকেট দল
মুসলিমস ক্রিকেট দল ভারতের সাবেক প্রথম-শ্রেণীর ক্রিকেট দল। দলটি বার্ষিক বোম্বে টুর্নামেন্টে অংশগ্রহণ করতো। বোম্বেতে মুসলিম সম্প্রদায়ের সদস্যরা দলটি গঠন করেছিল।
১৯১২ সালে মুসলিমস বোম্বে টুর্নামেন্টে যোগ দেয়। প্রতিযোগিতা সম্প্রসারণের জন্য ইউরোপিয়ান, হিন্দু এবং পার্সিসদের আমন্ত্রণ গ্রহণ করে তারা এতে যোগ দেয়। সেই বছর প্রতিযোগিতার নাম পাল্টে বোম্বে কোয়াড্রাঙ্গুলার নামকরণ করা হয়েছিল।
টুর্নামেন্টে মুসলিমস একটি শক্তিশালী দল ছিল, তারা ১৯৩৪-৩৫ থেকে ১৯৪৪-৪৫-এর মধ্যে ছয়বার শিরোপা লাভ করে।
হোমারীয় চরিত্রগুলির তালিকা
এই পৃষ্ঠায় হোমারের ইলিয়াড ও ওডিসি-র প্রধান চরিত্রগুলির একটি তালিকা দেওয়া হল।
ঘোটি বুদ্রুক
ঘোটি বুদ্রুক (Ghoti Budruk) ভারতের মহারাষ্ট্র রাজ্যের নাশিক জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ঘোটি বুদ্রুক শহরের জনসংখ্যা হল ২০,২০৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ঘোটি বুদ্রুক এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
ইথিওপিয়া–সোমালিয়া যুদ্ধ
ইথিওপিয়া–সোমালিয়া যুদ্ধ বা ওগাদেন যুদ্ধ ছিল ১৯৭৭ সালের জুলাই থেকে ১৯৭৮ সালের মার্চ পর্যন্ত বিরোধপূর্ণ ওগাদেন অঞ্চল নিয়ে ইথিওপিয়া ও সোমালিয়ার মধ্যে সংঘটিত একটি যুদ্ধ। সোমালিয়া কর্তৃক ইথিওপিয়া আক্রমণের মধ্য দিয়ে এই যুদ্ধ শুরু হয়েছিল ।
সোভিয়েত ইউনিয়ন সোমালি আক্রমণের বিরোধিতা করে এবং ইথিওপিয়াকে সমর্থন করতে শুরু করে, অন্যদিকে মার্কিন যুক্তরাষ্ট্র ইথিওপিয়াকে সমর্থন দেয়া থেকে বিরত থেকে সোমালিয়াকে সহায়তা করতে থাকে। যুদ্ধের প্রথম দিকে ইথিওপিয়া শোচনীয় পরাজয় বরণ করার সম্মুখীন হয়। তখন সোভিয়েত ইউনিয়ন ইথিওপিয়াকে নিশ্চিত পরাজয়ের হাত থেকে রক্ষা করার জন্য আকাশপথে ৭০০ কোটি মার্কিন ডলার সমমূল্যের সামরিক সহায়তা প্রদান করে। তদুপরি ১,৫০০ সোভিয়েত সামরিক উপদেষ্টা, ১৬,০০০ কিউবান সৈন্য এবং ২ ব্রিগেড দক্ষিণ ইয়েমেনি সৈন্য ইথিওপীয় বাহিনীর সঙ্গে একত্রে সোমালি বাহিনীর বিরুদ্ধে যুদ্ধ করে। ১৯৭৮ সালে মার্কিন যুক্তরাষ্ট্রের মধ্যস্থতায় যুদ্ধবিরতি স্বাক্ষরিত হয়। তবে তা সত্ত্বেও ১৯৮০ সাল পর্যন্ত ওগাদেনের অধিকাংশ সোমালিয়ার দখলে থেকে যায় ।
অ্যান্টার্কটিকার জীববৈচিত্র্য
অ্যান্টার্কটিকা জীববৈচিত্র্যের মাঝে সেসব উদ্ভিদ ও প্রাণীরাই আছে যেগুলো অ্যান্টার্কটিকার শুষ্কতা, প্রবল শৈত্য এবং উচ্চভাবে উন্মুক্ত পরিবেশের সাথে অভিযোজিত হতে পেরেছে। অ্যান্টার্কটিকার অভ্যন্তরের চরম আবহাওয়ার তুলনায় অ্যান্টার্কটিক উপদ্বীপের এবং অ্যান্টার্কটিকার দ্বীপগুলোর আবহাওয়া অপেক্ষাকৃত সহনীয়, যেখানে উষ্ণতর তাপমাত্রা ও অধিকতর জল পাওয়া যায়। মূল ভূখণ্ডের চারপাশের সাগরগুলো বাশিরভাগই সামুদ্রিক বরফে ঢাকা। অ্যান্টার্কটিকার পাখি এবং সীল সচরাচর সমুদ্র তীরবর্তী অঞ্চলে বাস করে। সমুদ্রই এখানে জীবন ধারণের জন্য বেশি উপযোগী - সমুদ্রের জল ও তলদেশ উভয়ই।
বাকি পৃথিবীর তুলনায় অ্যান্টার্কটিকাতে জীববৈচিত্র্য অনেক কম। উড্ডয়নক্ষম পাখিরা অ্যান্টার্কটিক উপদ্বীপে বা অ্যান্টার্কটিকার দ্বীপগুলোর সহনীয় সমুদ্রতটে বাসা বাঁধে। কুমেরু এবং এর পারিপার্শিক দ্বীপগুলোতে ৮ রকম পেঙ্গুইন বসবাস করে। এখানে ৭ রকম প্রজাতির সীল এরও দেখা পাওয়া যায়। অ্যান্টার্কটিকার চারপাশের দক্ষিণ মহাসাগরে ১০ প্রজাতির তিমির আবাস, যার মাঝে অনেক গুলো প্রজাতিই ভ্রমণশীল। মূল ভূখণ্ডে খুব কমই স্থলজ অমেরুদণ্ডী প্রাণী পাওয়া যায়, অবশ্য তদ্রূপ প্রানীদের সংখ্যা ঘনত্ব বেশ উচ্চ হয়ে থাকে। উচ্চ সংখ্যা ঘনত্ব বিশিষ্ট অমেরুদণ্ডী প্রাণী মহাসাগরেও বসবাস করে। গ্রীষ্মকালে সামুদ্রিক কুমেরু চিংড়ি ঘন ও বিস্তীর্ণ ঝাঁক সৃষ্টি করে। এছাড়াও মহাদেশজুড়ে বিভিন্ন স্থানে জলাধার তলদেশের প্রাণী, যেমন চিংড়িজাতিয় ও কৃমিজাতিয় প্রাণীর অস্তিত্ব পাওয়া যায়।
১০০০ এরও অধিক প্রজাতির ছত্রাক কুমেরু এবং এর পার্শ্ববর্তী দ্বীপগুলিতে পাওয়া গেছে। বড় আকৃতির ছত্রাকগুলো উপঅ্যান্টার্কটিকার দ্বীপগুলোতে সীমাবদ্ধ এবং বেশিরভাগ আবিষ্কৃত প্রজাতিই স্থলজ। একইভাবে, উদ্ভিদও অ্যান্টার্কটিকার দ্বীপগুলিতে, এবং কুমেরু উপদ্বীপের পশ্চিম তীরে (পূর্ব তীরের চেয়ে উষ্ণতর বলে) সীমাবদ্ধ। কিছু শ্যাওলা এবং মিথোজীবী ভুঁইফোঁড় অবশ্য অ্যান্টার্কটিকার শুষ্ক অভ্যন্তরেও পাওয়া যায়। অ্যান্টার্কটিকার চারপাশে অনেক শৈবাল, বিশেষ করে উদ্ভিদাণুজীব জন্মায়, যা অ্যান্টার্কটিকার খাদ্যচক্রের ভিত্তিস্বরূপ।
মানব কর্মকাণ্ডের ফলে অনেক নতুন প্রজাতির জীবের অ্যান্টার্কটিকাতে আগমন ও প্রকৃতিতে প্রতিষ্ঠা লাভের ঘটনা ঘটছে, যেগুলো অ্যান্টার্কটিকার আদি বাসিন্দা জীবগুলোর জন্য অনেক সময় বিপদের কারণ হতে পারে। অতিরিক্ত পরিমাণে মাছ ও পশু শিকারের ফলে অনেক প্রজাতির প্রাণীর সংখ্যা এখন কমে গেছে। এছাড়া দূষণ, পশুর আবাস ধ্বংস এবং জলবায়ু পরিবর্তনের ফলে অ্যান্টার্কটিকার পরিবেশ আজ ঝুঁকির সম্মুখীন। অ্যান্টার্কটিকাতে মানুষের কার্যকলাপ নিয়ন্ত্রণের জন্য অ্যান্টার্কটিক চুক্তি ব্যবস্থা নামে একটি আন্তর্জাতিক চুক্তি স্বাক্ষরিত হয়েছে, এ চুক্তি অনুসারে অ্যান্টার্কটিকাতে কর্মকাণ্ড প্রধানত গবেষণাতেই সীমাবদ্ধ রাখা হয়েছে।
পরিবেশগত অবস্থা
অ্যান্টার্কটিকা মূল ভূখণ্ডের প্রায় ৯৮% বরফে আচ্ছাদিত, যার পুরুত্ব সর্বোচ্চ পর্যন্ত। অ্যান্টার্কটিকার বরফ মরুভূমিগুলোতে অত্যন্ত নিম্ন তাপমাত্রা, উচ্চ সৌর বিকিরণ ও তীব্র শুষ্কতা বিদ্যমান। বৃষ্টিপাত যেটুকু হয়, তাও সাধারণত তুষার হিসেবেই হয়, এবং তাও উপকূল হতে  ভেতর পর্যন্তই সীমাবদ্ধ। কিছু কিছু এলাকায় বাৎসরিক তুষারপাত মাত্র ৫০ মিমি পর্যন্ত। পৃথিবীতে নথিভুক্ত সর্বনিম্ন তাপমাত্রা ছিল  যা, ১৯৮৩ সালে কুমেরু মালভূমিতে অবস্থিত ভস্তক স্টেশনে নথিভুক্ত হয়। অ্যান্টার্কটিকাতে টিকে থাকতে তাই এখানকার জীবগুলোকে এমন তীব্র আবহাওয়ার সাথে অভিযোজিত হতে হয়েছে।
অ্যান্টার্কটিকার শুষ্ক অভ্যন্তর আবহাওয়াগত দিক দিয়ে, পশ্চিম অ্যান্টার্কটিক উপদ্বীপ ও অ্যান্টার্কটিকার দ্বীপসমূহ থেকে আলাদা। বসবাসের জন্য উপদ্বীপ ও দ্বীপসমূহ অপেক্ষাকৃত বেশি উপযোগী, উপদ্বীপের কিছু কিছু এলাকায় বছরে ৯০০ মিমি তুষারপাত হতে পারে এবং বৃষ্টিও হতে পারে। উপদ্বীপের উত্তর অংশ মূল ভূখণ্ডের একমাত্র অঞ্চল যেখানে গ্রীষ্মে তাপমাত্রা এর অধিক হওয়া প্রত্যাশিত। অ্যান্টার্কটিকার দ্বীপসমূহে আরও সহনীয় তাপমাত্রা এবং আরও বেশি জল আছে, যা জীবন ধারণের জন্য বেশি উপযোগী।
পাখি
এখানে আলব্রাটস দেখা যায়।
দ্বিতীয় লাইবেরীয় গৃহযুদ্ধ
থাম্ব|যুদ্ধ চলাকালীন সময়কার দৃশ্য দ্বিতীয় লাইবেরীয় গৃহযুদ্ধ ১৯৯৯ থেকে শুরু হয়। প্রতিবেশী দেশ গিনি, লাইবেরিয়ার একটি রাজনৈতিক দলকে সহায়তা করে। Liberians United for Reconciliation and Democracy বা সংক্ষেপে "এলইউআরডি" নামে পরিচিত এই দল গিনির সহায়তায় প্রভাব অর্জনের চেষ্টা করলে গৃহযুদ্ধের সূচনা ঘটে। ২০০৩ খ্রিষ্টাব্দের প্রথমদিকে দেশের দক্ষিণাঞ্চলে Movement for Democracy in Liberia নামে আরেকটি বিদ্রোহী দলের উত্থান ঘটে। ২০০৩-এর জুন-জুলাই মাসের দিকে চার্লস টেইলরের সরকার দেশটির মাত্র এক তৃতীয়াংশের উপর কর্তৃত্ব করতে পারতো। এলইউআরডি রাজধানী মনরোভিয়া অবরোধ করে এবং তাদের শেলের আঘাতে শহরের অনেক বেসামরিক লোক মারা যায়। এই যুদ্ধের কারণে হাজার হাজার মানুষকে তাদের ঘরবাড়ি ছেড়ে চলে যেতে হয়।
জাতিসংঘ শান্তিরক্ষী মিশন
২০০৩ সালের ১১ সেপ্টেম্বর জাতিসংঘের মহাসচিব কফি আনান লাইবেরিয়াতে শান্তি মিশন প্রেরণের প্রস্তাব উত্থাপন করেন। ১৯ সেপ্টেম্বর নিরাপত্তা পরিষদ এই প্রস্তাবে সম্মত হয়। এভাবেই প্রথমে ১৫,০০০ লোকের সমন্বয়ে United Nations Mission in Liberia বা সংক্ষেপে "UNMIL" গঠিত হয়, এর মধ্যে সামরিক ও বেসামরিক উভয়ই ছিল। মিশনে সামরিক বাহিনীর সদস্যই বেশি ছিল, তবে বেসামরিক পুলিশ বাহিনী, রাজনৈতিক উপদেষ্টা এবং মানবতাবাদী কর্মীও ছিল। ১ অক্টোবর এই মিশনের শান্তিরক্ষীরা Economic Community Of West African States বা ECOWAS-কে প্রতিস্থাপিত করে। অবশ্য অনেক কর্মী দুই দলেই ছিল। ২০০৪ সালের অক্টোবরে মনরোভিয়াতে তিন দিনব্যাপী দাঙ্গায় ৪০০ জন আহত এবং ১৫ জন নিহত হয়।
জয়নুল আবিদিন (রাজনীতিবিদ)
জয়নুল আবিদিন বিন মোহাম্মাদ রাশিদ (জন্ম: ১৭ মার্চ ১৯৪৮) তিনি সিঙ্গাপুরের একজন কূটনীতিক, ব্যবসায় নির্বাহী এবং অবসরপ্রাপ্ত রাজনীতিবিদ। তিনি বর্তমানে কুয়েতে সিঙ্গাপুরের রাষ্ট্রদূত হিসেবে নিয়োজিত আছেন এবং মধ্যপ্রাচ্যে, সিঙ্গাপুরের পররাষ্ট্র বিষয়ক প্রতিমন্ত্রীর বিশেষ দূত।
দ্বিতীয় লাইবেরীয় গৃহযুদ্ধ
তথ্যসূত্র
Gerdes, Felix: Civil War and State Formation: The Political Economy of War and Peace in Liberia, Frankfurt/New York: Campus Verlag & University of Chicago Press, 2013
জয়নুল আবিদিন (রাজনীতিবিদ)
জয়নুল আবিদিন রাশিদ টেম্যাসেক ইন্টারন্যাশনালের কর্পোরেট উপদেষ্টা এবং সিঙ্গাপুরসহ বিদেশে বেশ কয়েকটি কর্পোরেট বোর্ডের পদাধিকারী।
রাজনীতি থেকে অবসর নেয়ার আগে, ২০০১ থেকে ২০১১ সাল পর্যন্ত তিনি এলজুয়েড গ্রুপ প্রতিনিধিত্ব অঞ্চলের (আলজুনাইড জিআরসি) সংসদ সদস্য (এমপি) হিসেবে কাজ করেছেন।
শিক্ষা
জয়নুল আবিদিন রাশিদ, জালান দাউদ প্রাথমিক বিদ্যালয়ে প্রাথমিক শিক্ষা গ্রহণ করেন, এরপর রাফেলস ইনস্টিটিউশন উচ্চ মাধ্যমিক এবং তারপরে সিঙ্গাপুরের জাতীয় বিশ্ববিদ্যালয় থেকে তিনি অর্থনীতি বিষয়ে পড়েন। ১৯৭৪ সালে তিনি সিঙ্গাপুরের বিস্ময়কর তরুণ হিসেবে স্বর্ণপদক লাভ করেন।
সাংবাদিকতা পেশা
তিনি মেন্ডাকি (১৯৯০-১৯৯৩) এবং মজলিস উগামা ইসলাম সিঙ্গাপুর (এমআইআইএস) (১৯৯১-১৯৯৬) পর্যন্ত পরিচালকের দায়িত্বে ছিলেন।
রাজনৈতিক জীবন
তিনি প্রথম ১৯৯৭ সিঙ্গাপুর সাধারণ নির্বাচনের চেং সান গ্রুপের প্রতিনিধিত্বমূলক অঞ্চল পিএইচপি অ্যাকশন পার্টির অধীনে নির্বাচনে অংশ নিয়েছিলেন। বিরোধী দল ছিল চেং সান জিআরসি ওয়ার্কার্স পার্টি (ডাব্লুপি), যাদের উল্লেখযোগ্য প্রার্থী ছিল জে। বি। জেয়ারতনাম এবং টাং লিয়াং হং। পিএপি ঐ নির্বাচনে জয়লাভ করেছিল।
পরবর্তীতে ২০০১ সালের সাধারণ নির্বাচনে জয়নুল আবিদিন (আলজুনিয়েড জিআরসি) তে চলে যান। ২০০৬ সালের সাধারণ নির্বাচনে পিএইচপি জিআরসির বিরুদ্ধে পিআরপি জিআরসি ৫৬.০৯% ভোট পেয়ে নির্বাচিত হয়েছিলেন।
তিনি ১৯৯৮ থেকে ২০০১ সাল পর্যন্ত পররাষ্ট্র মন্ত্রণালয়ের সিনিয়র সংসদ সচিব ছিলেন। ২০০১ থেকে ২০০৮ সাল পর্যন্ত উত্তর-পূর্ব কমিউনিটি ডেভেলপমেন্ট কাউন্সিলের মেয়র, এরপর ২০০৪ সালে তিনি পররাষ্ট্র মন্ত্রণালয়ের মন্ত্রী নিযুক্ত হন। ২০০৬ সালে সিঙ্গাপুরের একজন সিনিয়র মন্ত্রী হিসেবে দায়িত্ব পালন করেন।
২০১১ সালে সিঙ্গাপুরের সাধারণ নির্বাচনে, জয়নুল আবিদিন পিএপি দলের হয়ে অংশ নিয়েছিলেন, যা আলজুনিয়েড জিআরসির কাছে পরাজিত হয়, ফলে তিনি তার সংসদীয় আসন হারিয়েছেন।
বিভিন্ন সেবামূলক কাজে অবদান ও পদবী
তিনি বিভিন্ন সেবা ও উন্নয়ন মূলক প্রতিষ্ঠানের সঙ্গে জড়িত ছিলেন। যেমন:
২০১১ সালের সেপ্টেম্বরে অনুষ্ঠিত সিঙ্গাপুরের সাধারণ নির্বাচনের পরে জয়নুল আবিদিন রাশিদ সিঙ্গাপুর প্রেস হোল্ডিংসগুলোর মালিকানাধীন এসপিএইচ ইউনিয়ন ওয়ার্কার্সের চেয়ারম্যান হিসেবে নিযুক্ত হন। যার মাধ্যমে সিঙ্গাপুরের দুটি রেডিও স্টেশন পরিচালিত হয় ৯১.৩ এফএম এবং ১০০.৩ এফএম।
তিনি এসপিএইচ এর প্রকাশনী সংস্থা আর্ম প্রকাশক ও স্ট্রাইটস টাইমস প্রেসের (এসটিপি) পরামর্শক হিসেবেও দায়িত্ব পালন করেছেন।
তিনি কুয়েতে নিযুক্ত সিঙ্গাপুরের রাষ্ট্রদূতের (অস্থায়ী) দায়িত্ব পালন করেছেন এবং মধ্যপ্রাচ্যে পররাষ্ট্র বিষয়ক প্রতিমন্ত্রীর বিশেষ দূত ছিলেন।
জয়নুল আবিদিন রাশিদ, স্থানীয় ও বিভিন্ন আন্তর্জাতিক সংস্থার বোর্ডে দায়িত্ব পালন করেছেন। যেমন: ডায়মন্ড এনার্জি কর্পোরেশনের চেয়ারম্যান, অস্ট্রেলিয়ার তালিকাভুক্ত ওএম হোল্ডিংসসের স্বাধীন পরিচালক, মিডিয়াকপের পরিচালক, জাতীয় ভলান্টিয়ার ফিল্যানথ্রোপি সেন্টারের ডেপুটি চেয়ারম্যান এবং ডেমেক্টর অফ টেমেসেক কেরেসসহ বিভিন্ন স্থানীয় ও আন্তর্জাতিক সংস্থার বোর্ডেও কাজ করেন।
ব্যক্তিগত জীবন
জয়নুল আবদিন বিবাহিত এবং তার চারজন সন্তান আছে।
শাহিদা জামিল
শাহিদা নিগাত জামিল (জন্ম ৩০ জানুয়ারি ১৯৪৪ শাহিদা নিঘাত সুলাইমান) একজন পাকিস্তানি আইনজীবী এবং রাজনীতিবিদ যিনি পাকিস্তানের আইনমন্ত্রী হিসাবে দায়িত্ব পালন করেন।
প্রারম্ভিক শিক্ষা ও পরিবার
জামিল শাহ আহমেদ সুলাইমানের একমাত্র কন্যা ( একজন ব্যবসায়ী এবং স্যার শাহ সুলাইমান এর পুত্র) এবং মৃত বেগম আখতার সুলাইমান (একজন সুপরিচিত সমাজকর্মী এবং হোসেন শহীদ সোহ্‌রাওয়ার্দীর কন্যা)।
১৯৭৩ সালে তিনি বারে ঢাক পেয়েছিলেন। এর আগে তিনি সিন্ধু মুসলিম আইন কলেজ থেকে স্নাতক হন এবং সেন্ট জোসেফ কলেজের মাধ্যমে করাচি বিশ্ববিদ্যালয়ের রাষ্ট্র বিজ্ঞান ও ইংরেজি সাহিত্যে স্নাতক ডিগ্রি অর্জন করেন।
তিনি চৌধুরী মোহাম্মদ জামিলকে (পাকিস্তান সুপ্রীম কোর্টের সিনিয়র আইনজীবী এবং পাকিস্তান সুপ্রীম কোর্ট বার অ্যাসোসিয়েশনের প্রাক্তন সহ-সভাপতি) বিয়ে করেন।
রাজনৈতিক কর্মজীবন
১৯৯৯ সালে তিনি সিন্ধু প্রদেশের আইন মন্ত্রী হিসেবে নিযুক্ত প্রথম নারী হন এবং ২০০০ সালে আইন, বিচার ও মানবাধিকার এবং সংসদ বিষয়ক মন্ত্রী হিসেবে নিযুক্ত হন। তিনি তত্ত্বাবধায়ক সরকারের প্রধানমন্ত্রী মুহাম্মদ মিয়া সুমরো-এর মন্ত্রীসভায় ২০০৭ থেকে ২০০৮ পর্যন্ত  নারী উন্নয়ন, সমাজকল্যাণ ও বিশেষ শিক্ষা মন্ত্রী  হিসেবে দায়িত্ব পালন করেন।
প্রকাশনা
তিনি বিভিন্ন বিষয় যেমন ক্ষমতার একটি উপাদান হিসাবে জাতীয়-রাজনৈতিক পরিবেশ এবং জাতীয় নিরাপত্তার উপর তার প্রভাব, অপরাধ সম্পর্কিত প্রতিবেদন, দক্ষিণ এশিয়ায় অভ্যন্তরীণ নিরাপত্তা ব্যবস্থা এবং জাতীয় নিরাপত্তার মাত্রা ইত্যাদির উপর তার প্রভাব সম্পর্কে গভীর গবেষণা পরিচালনা করেন।
তার দ্বারা প্রকাশিত প্রবন্ধগুলির মধ্যে রয়েছে "বিচার বিভাগের স্বাধীনতা", আন্তর্জাতিক মানবিক আইন, ১৯৯২-এ দৈনিক খবর, নাস্তিসর্বস্বতার উত্তরাধিকার, ১৯৯৫-এ নেতা, যার মধ্যে আল্লাহর নাম স্মরণ করা হয় - আল-কুরআন, ১৯৯৭-এ জাতি, এবং সশস্ত্র বাহিনী ও পাকিস্তান আন্দোলন, ১৯৯৭-এ ভোর।
রঞ্জিত কৌর
রঞ্জিত কৌর বা রঞ্জীত কৌর (ਰਣਜੀਤ ਕੌਰ; জন্ম: ১৯৪৯) হলেন ভারতীয় পাঞ্জাবের একজন বিশিষ্ট পাঞ্জাবি গায়িকা।  তিনি প্রখ্যাত পাঞ্জাবী সংগীতশিল্পী ও রাজনীতিবিদ মুহাম্মদ সাদিকের সাথে তার দ্বৈতগানের জন্য পরিচিত। তিনি নেপথ্য গায়িকা হিসেবে অনেক চলচ্চিত্রে কন্ঠ দিয়েছেন এবং কিছু চলচ্চিত্রে পার্শ্ব অভিনেত্রী হিসাবে অভিনয়ও করেছেন।
চরমক্ষণ
কোনও গল্প বা আখ্যানমূলক রচনার চরমক্ষণ বা সন্ধিক্ষণ বলতে সেটির ক্রমবর্ধমান উত্তেজনা ও নাটকীয়তার চরম পরিণতি নির্দেশকারী শীর্ষবিন্দুকে বোঝায়, বা এমন একটি ক্ষণকে বোঝায়, যখন কোনও সমস্যার সমাধান প্রদান করার উদ্দেশ্যে সক্রিয় কার্যকলাপ শুরু হয়।  গল্পের চরমক্ষণ এক ধরনের সাহিত্যিক উপাদান।
ভাবাবরোহ
চরমক্ষণের বিপরীত ধারণাটি হল ভাবাবরোহ। এটি গল্পের কাহিনীতে এমন একটি পরিস্থিতির ক্ষেত্রে প্রযোজ্য যেখানে ক্রমবর্ধমান নাটকীয়তা ও উৎকণ্ঠা-উত্তেজনায় ভরপুর আপাতদৃষ্টিতে খুবই কঠিন কোনও সমস্যা শেষ পর্যন্ত খুবই তুচ্ছ কিছুর মাধ্যমে সমাধান করা হয়।
বনু আল-হারিস
বনু আল-হারিস ( بَنُو الْحَارِث  Banū al-Ḥārith বা بَنُو الْحُرَيْث   Banū al-Ḥurayth ) হল একটি আরব উপজাতি যারা এক সময় নাজরান, তায়েফ এবং বিশা শহরগুলিকে শাসন করত, যা এখন দক্ষিণ সৌদি আরবে অবস্থিত। ডান|থাম্ব|400x400পিক্সেল| ইসলামের শুরুতে আরব উপদ্বীপের কিছু প্রধান উপজাতির সাথে বনু হারিথের অবস্থান (আনুমানিক 600 খ্রিস্টাব্দ)।
উত্স এবং প্রাথমিক ইতিহাস
বনু হারিস কাহতানি জনগণের বংশধর, ইয়েমেন থেকে উদ্ভূত অন্যতম বিশিষ্ট আরব উপজাতি। কাহতানিদের প্রাচীনতম নথিভুক্ত পূর্বপুরুষ হলেন জোকতান  এবারের দুই পুত্রের একজন। কাহতানি জনগণ হিমিয়ারিট এবং কাহলানি উপজাতি দুটি উপদলে বিভক্ত। কাহলানি গোত্রকে আরও ছোট ছোট উপ-গোষ্ঠীতে বিভক্ত করা যেতে পারে যার মধ্যে রয়েছে বনু হারিস যেটি হারিস বিন কাব দ্বারা প্রতিষ্ঠিত হয়েছিল। বনু হারিস প্রাক-ইসলামী যুগে ইহুদি ধর্মে ধর্মান্তরিত হয়েছিল।   তারা তাদের বেল্টে জাম্বিয়া পরত এবং প্রাথমিকভাবে স্বর্ণকার ও অস্ত্র মেরামতের কাজ করত।
বনু হারিস নজরানে আক্রমণ করার জন্য বনু মাযহিজের সাথে মিত্রতা করেছিল এবং তারা সফলভাবে শহরটি জয় করতে সক্ষম হয়েছিল। বনু হারিস বনু হামদানের পাশে শান্তিপূর্ণভাবে বাস করত এবং তারা ছিল সবচেয়ে শক্তিশালী গোষ্ঠী যা বহু শতাব্দী ধরে নাজরানকে শাসন করেছিল। এটি খ্রিস্টান আক্রমণের সময় শেষ করা হয়েছিল। খ্রিস্টানদের নাজরানের বিজয়ের পর, উপ-গোষ্ঠীর একটি উপ-গোষ্ঠী ওমানের ধানক অঞ্চলে চলে যায় এবং অন্য একটি দক্ষিণে চলে যায় এবং সানায় বনি আল হারিস জেলা প্রতিষ্ঠা করে।
৫২৩ সালে, হিমিয়ার রাজা ধু নুওয়াস (দুনান), যিনি ইহুদি ধর্মে ধর্মান্তরিত হয়েছিলেন, সেখানে খ্রিস্টানদের গণহত্যা করেছিলেন।
ইসলামের উত্থানের পর
তারা মদিনার সংবিধানের ৩১নং পয়েন্টে অন্তর্ভুক্ত ছিল এবং "এক জাতি" হিসাবে মুসলমানদের মিত্র হিসাবে সম্মানিত হয়েছিল, কিন্তু তাদের ইহুদি ধর্ম বজায় রেখেছিল। তাদের বনু আউফের মতো একই অধিকার দেওয়া হয়েছিল এবং মুসলিম উপজাতিদের সাথে পারস্পরিক সুরক্ষা চুক্তিতে প্রবেশ করেছিল।
বনু হারিসের ক্ষুদ্র অবশিষ্টাংশ ১৯৩০ সাল পর্যন্ত সীমান্ত শহর নাজরানে আধা-স্বায়ত্তশাসিতভাবে বসবাস করতে থাকে। সৌদি-ইয়েমেনি যুদ্ধের ফলে ১৯৩৪ সালে সৌদিরা নাজরান জয় করেছিল। নিপীড়ন বেড়ে যায় এবং গভর্নর, আমির তুর্কি বিন মাহদি, নাজরানি ইহুদিদের এক দিনের জন্য হয় সরে যেতে বা ইসলাম গ্রহণ করার অনুমতি দেন। বনু হারিস দক্ষিণে সানা ও এডেনে পালিয়ে যায়।  তাদের বংশধররা বর্তমানে ইয়েমেনের ইহুদি জনসংখ্যার একটি খুব ছোট অংশ তৈরি করে যারা এখন বেশিরভাগই আজ ইসরায়েলে বাস করে।
ইভ সিজার
ইভ সিজার একজন আন্তর্জাতিক ক্রিকেটার৷ তিনি ১৯৯৩ সালে ওয়েস্ট ইন্ডিজ মহিলা দলের পক্ষে ৬ টি ম্যাচ খেলেছিলেন। যেখানে তার সর্বোচ্চ স্কোর ছিল ৭৮।
২০১৯ সালের ফেব্রুয়ারি মাসে, ২০১৮ সালের ত্রিনিদাদ ও টোবাগো বিভাগের পুরস্কার দেবার সময় ক্রিকেটের জন্য সিজারকে "আইকন" হিসাবে স্বীকৃত দেওয়া হয়েছিল৷
ইউসুফ আলী মোল্লা
মোহাম্মদ ইউসুফ আলী মোল্লা একজন বাংলাদেশি শিক্ষাবিদ ও অধ্যাপক। তিনি বাংলাদেশের বিশ্ববিদ্যালয় মঞ্জুরী কমিশনের ভারপ্রাপ্ত চেয়ারম্যান হিসেবে দায়িত্ব পালন করেছেন। ড.কাজী শহীদুল্লাহ চেয়ারম্যান হিসেবে তাঁর স্থলাভিষিক্ত হন।
প্রারম্ভিক জীবন
ইউসুফ ঢাকা বিশ্ববিদ্যালয় থেকে ১৯৬৯ সালে রসায়নে স্নাতক ও ১৯৭০ সালে শারীরিক-অজৈব রসায়নে স্নাতকোত্তর ডিগ্রি অর্জন করেন। তিনি ১৯৭৯ সালে সিডনির ম্যককুইয়ারি বিশ্ববিদ্যালয় থেকে পিএইচডি ডিগ্রি লাভ করেন।
কর্মজীবন
ইউসুফ ১৯৭২ সালের মার্চে জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন এবং ১৯৭৫ সালের মার্চ পর্যন্ত শিক্ষকতা করেন। ১৯৮১ সালের জুনে তিনি ঢাকা বিশ্ববিদ্যালয়ের রসায়ন বিভাগে সহকারী অধ্যাপক হিসেবে যোগদান করেন। ১৯৮৪ সালের ফেব্রুয়ারি থেকে ১৯৯৩ সালের জুন পর্যন্ত একই বিভাগে সহযোগী অধ্যাপক ও ১৯৯৩ সালের জুলাই থেকে ২০১৬ সালের জুন পর্যন্ত পূর্ণ অধ্যাপক হিসেবে শিক্ষকতা করেন। পরবর্তীতে তাকে বিজ্ঞান অনুষদের ডিন হিসেবে দায়িত্ব প্রদান করা হয়।